CELEX: 62013CN0440
Language: et
Date: 2013-08-02 00:00:00
Title: Kohtuasi C-440/13: Eelotsusetaotlus, mille on esitanud Tribunale Amministrativo Regionale per la Lombardia (Itaalia) 2. augustil 2013 — Croce Amica One Italia Srl versus Azienda Regionale Emergenza Urgenza (AREU)

23.11.2013   
            
            
               ET
            
            
               Euroopa Liidu Teataja
            
            
               C 344/39
            
         Eelotsusetaotlus, mille on esitanud Tribunale Amministrativo Regionale per la Lombardia (Itaalia) 2. augustil 2013 — Croce Amica One Italia Srl versus Azienda Regionale Emergenza Urgenza (AREU)
   (Kohtuasi C-440/13)
   2013/C 344/68
   Kohtumenetluse keel: itaalia
   
      Eelotsusetaotluse esitanud kohus
   
   Tribunale Amministrativo Regionale per la Lombardia
   
      Põhikohtuasja pooled
   
   
      Kaebaja: Croce Amica One Italia Srl
   
      Vastustaja: Azienda Regionale Emergenza Urgenza (AREU)
   
      Eelotsuse küsimused
   
   
               1.
            
            
               Kas ühenduse õigusega on kooskõlas see, et hankija võib seaduse 241/1990 artikli 21 quinquies alusel riigihangete valdkonnas otsuste kehtetuks tunnistamise õigust kasutades otsustada, et ta jätab lõplikult määramata hankelepingu sõlmimise ainuüksi seetõttu, et selle äriühingu seadusliku esindaja vastu, kes tunnistati esialgu edukaks pakkujaks, on algatatud kriminaaluurimine?
            
         
               2.
            
            
               Kas ühenduse õigusega on kooskõlas erand põhimõttest, mille kohaselt kriminaalvastutus tuvastatakse jõustunud kohtuotsusega (nagu see on ette nähtud direktiivi 2004/18/EÜ (1) artiklis 45), kusjuures erand tehakse haldusasutuse poolt sõlmimise kohasusele diskretsiooniliselt antud hinnangu alusel?
            
         
               3.
            
            
               Kas ühenduse õigusega on kooskõlas erand põhimõttest, mille kohaselt kriminaalvastutus tuvastatakse jõustunud kohtuotsusega (nagu see on ette nähtud direktiivi 2004/18/EÜ artiklis 45), kui kriminaaluurimine on algatatud kaalutlusõigust teostades võetud meetme esemeks oleva hankemenetlusega seotud õigusrikkumiste suhtes?
            
         
               4.
            
            
               Kas ühenduse õigusega on kooskõlas see, et hankija poolt riigihangete valdkonnas võetud meetmete osas on siseriiklikul halduskohtul talle riigihangete valdkonnas omistatud pädevuse teostamise raames täielik pädevus, st ta kontrollib ka pakkumuse usaldusväärsust ja sobivust, mistõttu kontroll ei piirdu ilmselge ebaloogilisuse, ebamõistlikkuse, puuduliku põhjendatuse ja faktivea piiratud hüpoteesidega?
            
         
      (1)  Euroopa Parlamendi ja nõukogu 31. märtsi 2004. aasta direktiiv 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta (ELT L 134, lk 114; ELT eriväljaanne 06/07, lk 132).